ชัชชาติชี้ประชาชน91%หนุนลงทุน2.2ลล.
รมว.คมนาคม ยืนยันผลจากนิทรรศการ 2 ล้านล้าน ประชาชน 91 % หนุนเดินหน้า ย้ำ ปลอดคอร์รัปชั่น พร้อมเดินหน้าทุกโครงการ
16 มี.ค. 2556

รมว.คมนาคม ยืนยันผลจากนิทรรศการ 2 ล้านล้าน ประชาชน 91 % หนุนเดินหน้า ย้ำ ปลอดคอร์รัปชั่น พร้อมเดินหน้าทุกโครงการ
นายชัชชาติ สิทธิพันธุ์ รัฐมนตรีว่าการว่าการกระทรวงคมนาคม  เปิดเผยว่า การจัดนิทรรศการ ไทยแลนด์ 2020 ก้าวใหม่เชื่อมไทยสู่โลกในวันนี้ จัดงานเป็นวันสุดท้าย ยืนยัน ตลอดการจัดนิทรรศการเมื่อมีการสำรวจความคิดเห็นประชาชนที่มาร่วมงานพบว่า ร้อยละ 95 พอใจกับการจัดงานครั้งนี้ และประชาชนที่มาร่วมงานร้อยละ 91 เห็นด้วย และสนับสนุนให้รัฐบาลเดินหน้าลงทุนโครงการโครงสร้างพื้นฐานเหล่านี้ อย่างไรก็ตาม รัฐบาลจะนำข้อห่วงใย ทั้งในเรื่องความโปร่งใสของโครงการ ซึ่งกระทรวงคมนาคมยืนยันว่า จะขั้นตอนการตรวจสอบทั้งในส่วนของ สศช. และองค์กรเครือข่ายต่อต้านคอร์รัปชั่นจะทำงานร่วมกันอย่างใกล้ชิด ส่วนความกังวลเรื่องความพร้อมของแต่ละหน่วยงานที่ขับเคลื่อนโครงการสำคัญ เช่น โครงการรถไฟความเร็วสูง โครงการรถไฟฟ้าสายต่าง ๆ ที่อยู่ในการกำกับดูแลของการรถไฟแห่งประเทศไทย ซึ่งที่ผ่านมา รฟท.อาจมีปัญหาเกิดขึ้น ซึ่งเป็นปัญหาสะสมจากการที่ รฟท.ไม่ได้รับความสนใจจากรัฐบาลในอดีตและมีการลงทุนอย่างเพียงพอ แต่หลังจากนี้เมื่อรัฐบาลได้ให้ความสำคัญและทำความเข้าใจกับพนักงาน รฟท.แล้ว เชื่อว่าการพัฒนาโครงการจะได้รับความร่วมมือทำให้สามารถเดินหน้าโครงการได้อย่างมีประสิทธิภาพ